Errobi herri elkargoa

Errobi herri elkargoa (frantsesez communauté de communes Errobi) Lapurdiko 11 udalerrik osatzen zuten herri elkargoa izan zen.

2017ko urtarrilaren 1ean desegin zen elkargoa, Euskal Herri Elkargoa sortu zenean.

Osaera 
Elkargoak 11 udalerri biltzen zituen, Lapurdiko barnealde-erdialdeko herri ertain batzuen (Uztaritze herrialdeburu-ohia, Kanbo, Ezpeleta) inguruan.
 Kantonamendu aldetik hauxe da banaketa:
 Uztaritzeko Kantonamenduan 6: Arrangoitze, Basusarri, Haltsu, Jatsu, Larresoro eta Uztaritze. Ahetze, Arbona eta Senpere ez daude.
 Ezpeletako Kantonamenduan 5: Ezpeleta, Itsasu, Kanbo, Luhuso eta Zuraide. Ainhoa eta Sara ez daude.
 Lapurdin eskualdeen banaketak ez duenez Nafarroa Beherean edo Zuberoan duen oinarri historiko-naturala, eskualde historiko-natural aldetik definitzea zail samarra da; gainera 2006tik baino ez da existitzen, eta izenetik hasita herri elkargo askorekin gertatzen den bezala artifizialtasun puntu bat badu. Adibidez, Errobi-Aturri herri elkargoarekin nahasteko arriskua bada.
 Lapurdiko eskualdeen zerrendan erakusten den eskualde naturalen banaketaren arabera, Uztaritzeko kantonamendukoak Lapurdi Erdialdean leudeke, eta Ezpeletakoak Lapurdi Garaian.
 Esan bezala, funtsean herrialdeko barnealdeko bihotza dela esan daiteke baina ahaztu gabe BABrekin bereziki uztartuta eta hazkunde handia izaten ari diren dauden Arrangoitze eta Basusarri ere kideak direla.

Udalerri kideen datuak

Erreferentziak

Ikus, gainera 
 Ipar Euskal Herriko udalerrien elkargoak
 Errobi-Aturri herri elkargoa

Kanpo estekak 
  Elkargoaren inkesta bat.

Ipar Euskal Herriko udalerrien elkargoak
Lapurdiko ekonomia